joelniklaus/EU_Wikipedias huggingface dataset:
Valdomas smūgis

Valdomas smūgis (Controlled Impact Demonstration, CID) – 1984 metais įvykdytas bendras NASA ir FAA projektas sudaužyti distanciniu būdu valdomą Boeing 720 keleivinį lėktuvą.

Dirbtinės katastrofos metu buvo surinkti duomenys apie įvykius katastrofą patiriančio lėktuvo viduje bei išbandyti nauji degalų priedai, kurie turėjo neleisti degalams užsidegti arba užtikrinti spartų liepsnos nuslopinimą. Didelės masės polimerų pagrindu sukurti priedai turėjo sudaryti nedegią plėvelę. Lėktuve buvo sumontuota speciali įranga, pašalinanti šiuos priedus iš degalų prieš pat jiems patenkant į variklius.

Pasirengimas ir bandymas 
1960 metais pagamintas Boeing 720 ilgai tarnavo mokomuoju lėktuvu, buvo jau atskraidęs daugiau kaip 20 000 valandų (54,000 skrydžių) ir galutinai susidėvėjęs.  1981 metais lėktuvas buvo perduotas CID programai. Rengiantis bandymui, prieš tai šiuo nuotoliniu būdu valdomu lėktuvu buvo atlikti 9 pakilimai, 13 nutūpimų ir apie 69 priartėjimų. Jų metu taip pat buvo tikrinama, kaip veikia degalų priedus šalinanti sistema.

Kad būtų lengviau stebėti deformacijas, lėktuvo šonai buvo nudažyti vertikalias dryžiais. Jo vidus buvo prisodintas keleivius imituojančių manekenų, įrengtos dideliu greičiu filmuojančios kameros.

Bandomasis lėktuvas pakilo nuo tako, apskrido ratą ir po devynių minučių buvo sudaužytas kitame, specialiai tam parengtame take. Sudužimui skirtame take buvo pristatyta betoninių polių ir kitų kliūčių. Visi kuro bakai buvo pripildyti iki viršaus, ir visi varikliai veikė nuo pakilimo iki sudužimo. Lėktuvo šasi buvo įtraukta.

Rezultatai 
Pagal pradinį planą, lėktuvas turėjo susiliesti su žeme korpusu, tačiau jis pasviro ir atsitrenkė sparnu. Kilo didelis gaisras, kurį užgesinti pavyko tik po valandos. Taigi naujo kuro bandymus galima laikyti visiškai nepasisekusiais, tačiau įvairūs kiti surinkti duomenys laikomi reikšmingais.

Ekspertai nustatė, jog tokią avariją būtų išgyvenę maždaug ketvirtis lėktuve buvusių keleivių. Priekinės kabinos keleiviai evakuacijai turėjo 15, užpakalinės – 33 sekundes, nors dalį to laiko saloną buvo užpildę nepermatomi tiršti dūmai.

Vėlesni bandymai 
2012 metais pažintines laidas kurianti firma Discovery channel Meksikos dykumoje panašiai sudaužė už 450 000 dolerių nusipirktą atitarnavusį Boeing 727.  Meksikos valdžia reikalavo, jog dalį kelio lėktuvą pilotuotų žmogus, nes jis pakilo iš įprastinio oro uosto ir kurį laiką skrido virš apgyvendintų vietų. Lėktuvą į orą pakėlęs pilotas bei keli jį lydintys keleiviai vėliau iššoko su parašiutais. Buvo nufilmuota daug leidėjui svarbių vaizdo įrašų. Filmavo tiek kameros lėktuvo viduje, tiek ir lydintys sraigtasparniai iš išorės. Šios avarijos metu būtų išlikę daugiau keleivių, saugiausios vietos būtų buvę lėktuvo gale.

Nuorodos

Šaltiniai 

Aviacija
Lokvarkos ola

Lokvarkos ola () – ola Kroatijoje netolo Lokve miesto. Ši ola atrasta 1912 metais, o 1932 buvo apšviesta. Tai leido pritraukti daug turistų. Olos gylis daugiau nei 220 metrų, o ilgis siekia 1200 metrus. Kol kas detaliai ištyrinėtos 5 ertmės. Ola susidarė karstinių procesų metu.

Nuorodos 

 Lokvarkos ola 

Urvai
Kroatijos geografija
Cork City FC

Korko „City“ – Airijos futbolo klubas iš Korko.

Istorija 

1938–1939 m. Korke gyvavo klubas Cork City, vėliau pasivadinęs Cork Athletic FC.

Dabartinis Cork City klubas klubas įkurtas 1984 m. liepos 1 d., kadangi tuo metu buvo iširę du stipriausi pastarųjų dešimtmečių miesto klubai – Cork Hibernians ir Cork Celtic. „City“ iškart pateko į aukščiausiąją lygą. Pirmais sezonais klubo komanda žaidė nesėkmingai, 1984-1985 bei 1985-1986 metų sezonais komandai grėsė iškritimas į žemesnę lygą. 1987-1988 metų sezone komanda laimėjo Munster Cup taurę, kovojo Lygos taurės finale, lygoje užėmė 7 vietą. 1989 metais lygoje komanda vėl kovojo dėl išlikimo, tačiau pateko į FAI taurės finalą ir iškovojo vietą UEFA Taurių laimėtojų taurės varžybose. 1991 metais po sėkmingo sezono lygoje iškovota teisė atstovauti Airiją UEFA taurės varžybose.

1993 metais klubo komanda pirmą kartą laimėjo Airijos čempionatą ir dalyvavo UEFA Čempionų lygos atrankoje. 1994 metais iškovota antra vieta ir teisė dalyvauti UEFA taurės varžybose. 1995 metais iškovota Lygos taurė. 1997 metais iškovota Munster taurė bei FAI taurė.

Pasiekimai 

 Munster Senior taurė (15 kartų; 1988, 1990, 1991, 1992, 1993, 1994, 1997, 1998, 1999, 2000, 2001, 2002, 2003, 2004, 2005)

Sezonai 

|}
Šaltiniai:

Lietuviai 
 Rimvydas Sadauskas, gynėjas 2017 m.

Šaltiniai

Nuorodos 
 Oficiali klubo svetatinė
 SOCCERWAY
 RSSSF duomenų bazė (Čempionai ir sezonai)
 RSSSF duomenų bazė (Taurės turnyrai)
 RSSSF duomenų bazė (Klubų įkūrimo datos)

Airijos futbolo klubai
The New Saints FC

The New Saints FC – Velso futbolo klubas, atstovaujantis dviems kaimyninėms gyvenvietėms – Velso Llansantffraid-ym-Mechain ir Anglijos Osvestrio miestui. 

Būtent Osvestrio mieste, Anglijoje, žaidžia namų rungtynes „Park Hall“ stadione, kuris talpina 2 tūkst. žiūrovų. Iš jų tūkstantis vietų sėdimos.

Istorija 
1959 m. įkurtas „Llansantffraid FC“ klubas, atstovaujantis Llansantffraid-ym-Mechain gyvenvietę. Klubo komanda iki 1990 m. žaidė ketvirtame Velso futbolo sistemos lygyje – Montgomeršyro mėgėjų lygoje, kurios čempionais tapo 7 kartus. 1990 m. komanda pateko į Vidurio Velso lygą, kitais metais pakilo į Cymru Alliance lygą, o 1993 m. – į Velso lygą.

1996 m. komanda laimėjo Velso taurę ir pirmą kartą pateko į UEFA Taurių laimėtojų taurės varžybas. Tais pačiais metais komandos rėmėjais tapo Total Network Solutions ir klubo pavadinimas pakeistas į „Total Network Solutions Llansantffraid FC“ (kitais metais paliktas tik „Total Network Solutions FC“).

2003 m. klubas susijungė su gretimos gyvenvietės Oswestry Town FC klubu. 

2005 m. komanda laimėjo Velso lygos čempionatą bei Velso taurę. 

2006 m. Total Network Solutions kompaniją nusipirko British Telecom, o pagrindinio rėmėjo netekęs klubas pervadintas į „The New Saints“.

2021–2022 m. Europos konferencijų lygoje šio klubo varžovais antrame atrankos etape buvo FK Kauno Žalgiris. Pirmosios rungtynės vyko 2021 m. liepos 20 d. Marijampolėje, „HikVision“ arenoje. Velso klubas sutriuškino kauniečius net 5:0. Atsakomosios rungtynės buvo žaidžiamos Velse liepos 29 d. Jose dar kartą nugalėjo „šventieji“, kurie sutriuškino kauniečius 5:1. Bendras dviejų rungtynių rezultatas buvo 10:1, velsiečių naudai. Patyrę žeminantį pralaimėjimą lietuvaičiai baigė pasirodymą Europos turnyruose, o „šventieji“ pateko į trečią turnyro etapą.

Apranga 
Sportinės aprangos pokyčiai
 Namuose žaidžia žalia balta apranga.

Pasiekimai

Sezonai 

|}
Šaltinis:

Sudėtis 
Atnaujintas: 2021 m. liepos 20 d.

Šaltiniai

Nuorodos 
 Oficiali klubo svetainė
 SOCCERWAY
 RSSSF duomenų bazė

Velso futbolo klubai
Tapa

Tapa – miestas šiaurinėje Estijoje, Tapos valsčiaus administracinis centras, 80 km į pietryčius nuo Talino, pačiuose Vakarų Viru vakaruose, prie Pernu-Rakverės kelio ir Talino-Tartu geležinkelio. Geležinkelio stotis. Išlikęs dvaras.

Estiškai "tapa" reiškia žudyk, tad yra miesto legenda, kad sovietmečiu ėjo laikraštis "Tapa Kommunist", kurio pavadinimas reiškė Tapos komunistas arba Žudyk komunistą. Vėliau pavadinimas buvo pakeitas į  "Tapa Edasi", o tai reiškė Tapa Pirmyn arba Žudyk toliau.

Miestai-partneriai 
  Pretcas, Vokietija
  Kamberlandas, Merilandas, JAV
  Trosa, Švedija
  Toijala, Suomija

Nuorodos 
 Miesto oficiali svetainė
 Tapos dvaras

Estijos miestai
Lengvenis Algirdaitis

Šis straipsnis – apie Gediminaičių atstovą. Apie XIII a. Mindaugo giminės kunigaikštį žiūrėkite Lengvenis (XIII a.)

Lengvenis Algirdaitis (arba Simonas, , 1360 m. – 1431 m. birželio 19 d.) – Naugardo ir Mstislavlio kunigaikštis, žymus LDK veikėjas.

Biografija 

Lengvenis gimė 1360 m. Lietuvos didžiojo kunigaikščio Algirdo ir jo antrosios žmonos Julijonos (Uliana Aleksandrovna iš Tverės) šeimoje. 1389–1392 m. Jogaila, o ir 1406–1411 m. Vytautas jį paskyrė Naugardo (arba Severėnų Naugardo) valdovu. Tuomet jis buvo stačiatikiškai pakrikštytas Simonu. 1393 metais Vytautas padovanojo jam Mstislavlį. Lengvenis buvo vienas geriausių Vytauto karvedžių. Žalgirio mūšyje jis vadovavo trims Smolensko pulkams. 1411 m. jis dalyvavo pasirašant Torunės taiką.

Lengvenis buvo vedęs Dmitrijaus Doniečio dukterį Mariją (Мария Дмитриевна, Maskvos kunigaikštytė), vėliau nežinomos kilmės žmoną. Iš pirmosios santuokos žinomas jo sūnus Jurgis Lengvenaitis (stačiatikiškai pakrikštytas Jurijumi) taip pat dalyvavo Žalgirio mūšyje ir vadovavo vienam iš Smolensko pulkų. Iš jo kilusi didikų giminė vadinta Lengvenaičiais. Tačiau jo linija greitai nutrūko, o paskutinei moteriškos lyties Lengvenaitei XVI a. ištekėjus už Mykolo Zaslavskio, prasidėjo Mstislavskių didikų giminė.

Iš antrosios santuokos gimė Jaroslavas Fiodoras Lengvenaitis.

Lengvenis mirė 1431 m. birželio 19 d.

Šaltiniai 
 Gediminaičiai, (2005), Mokslo ir enciklopedijų leidybos institutas, Vilnius, 184 p. (article „Lengvenis“ by Romas Batūra)
 Mečislovas Jučas. Žalgirio mūšis. Mokslas, Vilnius, (1990), 174 p.

Nuorodos 
Algirdaičiai
Žalgirio mūšio dalyviai
Naugardo kunigaikščiai
Mstislavlio kunigaikščiai
Linfield FC

Belfasto „Linfield“ – Šiaurės Airijos futbolo klubas iš Belfasto. Vienas stipriausių šalies klubų.

Istorija 
Klubą 1886 m. įkūrė Linfildo malūno darbininkai. 1889 m. ekipa žaidė pirmąsias FA taurės rungtynes. 

Klubo komanda dažnai dalyvauja Europos klubų varžybose. Didžiausias jų pasiekimas – Europos taurės ketvirtfinalis 1967 metais, kur rezultatu 2:3 pralaimėta Sofijos CSKA klubui.

Čempionų lyga: kova prieš FK Žalgiris 
2021/22 m. čempionų lygos atrankoje susitiko su Vilniaus „Žalgiriu“. 2021 m. liepos 6 d. Vilniuje pralaimėjo rezultatu 1:3. Atsakomosios rungtynės įvyko 2021 m. liepos 13 d. Šiaurės Airijoje. Jose žalgiriečiai nugalėjo rezultatu 2:1. Galutinis dviejų rungtynių rezultatas buvo 5:2 FK Žalgiris naudai ir Lietuvos klubas pateko į antrą etapą.

Aprangos ir jų pokyčiai 
Sportinių aprangų gamos pokyčiai

Pasiekimai

Sezonai

Šiaurės Airijos pirmenybėse 

|}
Šaltiniai:

Išnašos

Nuorodos 
 Oficiali klubo svetainė
 SOCCERWAY
 SOFASCORE
 FLASHSCORE
 transfermarkt

Linfield
Bengazis

Bengazis () – antras pagal dydį Libijos miestas, įsikūręs Kirenaikos regione, Viduržemio jūros Sidros įlankos pakrantėje; turi savivaldybės statusą. 650,6 tūkst. gyventojų (2007 m.). Svarbus transporto, prekybos ir pramonės centras. Jūrų uostas. Metalurgijos, elektrotechnikos, cemento, maisto pramonė.

Istorija 

Miestas įkurtas V a. pr. m. e. kaip graikų kolonija Euhesperidės. XVI a. ji pervadinta į Bengazį. 1951–1972 m. kartu su Tripoliu buvo Libijos sostine. 1986 m. bombarduotas JAV karinių pajėgų. 2011 m. mieste prasidėjo protestai, kurie vėliau virto pilietiniu karu.

Libijos miestai
Senovės graikų kolonijos Libijoje
Padvariai (Mažeikiai)

Padvariai – kaimas Mažeikių rajono savivaldybėje, į pietus nuo Mažeikių-Šiaulių plento, paventyje tarp Viekšnių ir Palnosų. Padvariuose išliko 3 sodybos.

Į šiaurę nuo Padvarių kaimo, už minėto plento, buvo Padvarėlių kaimas, kuriame neliko nė vienos sodybos.

1923 m. kaime buvo 17 ūkių, 81 gyventojas.

Gyventojai

Nuorodos

Šaltiniai 

Mažeikių rajono savivaldybės gyvenvietės
Padvariai (Molėtai)

Padvariai – kaimas Molėtų rajono savivaldybėje, 5 km į šiaurę nuo Giedraičių. Pro kaimą prateka Verbylos upelis.

Istorija 
1662 m. minimas Videniškių krikšto metrikų knygoje.

Gyventojai

Šaltiniai 

Molėtų rajono savivaldybės gyvenvietės
Padvariai (Šilalė)

Padvariai – kaimas Šilalės rajono savivaldybėje, Bijotų seniūnijoje, Bijotų kaimo šiaurvakariniame pakraštyje, dešiniajame Pelos krante. Kaime yra Vyšniakalnio kalva, ant jos 1990 metais pasodinta keliasdešimt ąžuolų.

Gyventojai

Šaltiniai 

Šilalės rajono savivaldybės gyvenvietės
Daukšiai (Pasvalys)

Daukšiai – kaimas Pasvalio rajono savivaldybėje, 8 km nuo Krinčino.

Gyventojai

Šaltiniai 

Pasvalio rajono savivaldybės gyvenvietės
Šaukliai (Raseiniai)

Šaukliai – kaimas Raseinių rajono savivaldybėje, Kalnujų seniūnijoje, 6 km į pietvakarius nuo Kalnujų, kairiajame Šaltuonos krante. Kitame upės krante yra Pašaltuonys III, o į rytus nuo kaimo – Trakiniai.

Gyventojai

Šaltiniai 

Raseinių rajono savivaldybės gyvenvietės
Katyčiai (Šilalė)

Apie miestelį Šilutės rajone žr. Katyčiai.

Katyčiai – kaimas Šilalės rajono savivaldybėje, 1 km pietus nuo Labardžių, dešiniajame Akmenos krante, piečiau magistralės . Kaimo teritorijoje prie automagistralės yra kavinė – viešbutis „Krantas“.

Istorija

Gyventojai

Šaltiniai 

Šilalės rajono savivaldybės gyvenvietės
Mikalauka

Mikalauka – kaimas Kalvarijos savivaldybėje, Kalvarijos seniūnijoje, 4 km į šiaurės rytus nuo Kalvarijos, 1 km į rytus nuo Jungėnų. Per kaimą eina Šeštokų-Marijampolės geležinkelis. Pietuose telkšo Janavo ežeras.

Gyventojai

Šaltiniai 

Kalvarijos savivaldybės gyvenvietės
Brukai (Kelmė)

Brukai – kaimas Kelmės rajono savivaldybėje, 6 km nuo Kražių.

Gyventojai

Šaltiniai 

Kelmės rajono savivaldybės gyvenvietės
Senoji Radiškė

Senoji Radiškė – kaimas Kalvarijos savivaldybėje, 13 km į pietus nuo Kalvarijos, 1 km į vakarus nuo Naujosios Radiškės. Kaimus skiria geležinkelio ruožas į Šeštokai-Suvalkai. Veikia Sangrūdos mokyklos skyrius, Radiškės biblioteka (nuo 1952 m.). Kaimo pietinėje dalyje, užtvenkus bevardį upelį, sudarytas Radiškės tvenkinys.

Istorija 
Kaimas minimas 1744 m. Priklausė Punsko, nuo 1920 m. – Sangrūdos parapijai. Sovietmečiu buvo apylinkės centras (1954–1963 m.), „Pasieniečio“ kolūkio centrinė gyvenvietė. XX a. devintajame dešimtmetyje kaime veikė pradinė mokykla (nuo 1937 m.), kultūros namai (nuo 1952 m.), biblioteka, felčerių ir akušerių punktas (nuo 1960 m.).

Gyventojai

Nuorodos

Šaltiniai 

Kalvarijos savivaldybės gyvenvietės
Radiškė (Šilalė)

Radiškė – kaimas Šilalės rajono savivaldybėje, 1 km į šiaurę nuo Kaltinėnų. Radiškės seniūnaitijos centras yra Putvinskiai.

Gyventojai

Žymūs žmonės 
 1952 m. sausio 5 d. Radiškėje gimė Lietuvos fotografas Petras Katauskas.

Šaltiniai 

Šilalės rajono savivaldybės gyvenvietės
Antanavas (reikšmės)

Antanavu vadinami kaimai:

 Ignalinos rajone;
 Kazlų Rūdos savivaldybėje;
 Mažeikių rajone (Antanava);
 Šalčininkų rajone;
 Telšių rajone;
 Vilniaus rajone.
KP Legia Warszawa

Varšuvos „Legia“ – Lenkijos futbolo klubas iš Varšuvos.

Istorija 
Klubas įkurtas 1916 m. Vienas tituluočiausių klubų šalyje.

Pasiekimai

Sezonai 

|}
 Šaltiniai: RSSSF duomenų bazė.

Lietuviai 
 Arvydas Novikovas, saugas, 2019–2020 m.

Šaltiniai

Nuorodos 
 Oficiali klubo svetainė
 foot.dk archyvas 
 RSSSF duomenų bazė (čempionai ir sezonai)
 RSSSF duomenų bazė (taurės finalai)

Legia
Neuralgija

Neuralgija – liga kurios metu suserga pagrindinis kojos nervas, einantis užpakaline šlaunies puse iki po keliu esančios duobutės ir tęsiasi iki pėdos. Įkyrus, maudžiantis skausmas ypač sustiprėja naktimis. Išiją lengva nustatyti spaudant tam tikrus keturis skausmingus taškus.

Nervų sistemos ligos
FC Porto

Porto futbolo klubas arba FC Porto – Portugalijos futbolo klubas iš Porto. Viena iš trijų stipriausių Portugalijos komandų. Klubas turi ir kitų sporto šakų komandas.

Istorija 
Teigiama, kad klubas įkurtas 1893 m. Porto mieste, tačiau tiksliai žinoma, kad klubas veikė nuo 1906 metų, kai jį atgaivino Monteiro da Costa.

Daugkartiniai šalies čempionai bei Portugalijos futbolo taurės laimėtojai.

Apranga 
Sportinės aprangos pokyčiai
 Namuose žaidžia mėlyna balta apranga.

Pasiekimai 
 Oficialiai pirmuoju čempionatu laikoma, kuri įvykos 1934–1935 m. sezone. 
 FC Porto iškovojo 30 čempionų titulų, 18 kartų tapo Portugalijos futbolo taurės laimėtojais.

 Tarpžemyninės taurės laimėtojas (1987, 2004 m.)

Sezonai

Portugalijos pirmenybės 

|}

Sudėtis 
2021 m. liepos 27 d.

Lietuviai 
 Edgaras Jankauskas, puolėjas 2002–2004

Išnašos

Nuorodos 
 Oficiali klubo svetainė: fcporto.pt
 Facebook paskyra
 Twitter paskyra
 SOCCERWAY
 flashscore
 transfermarkt
 zerozero.pt
 RSSSF duomenų bazė (Čempionai ir sezonai)
 RSSSF duomenų bazė (Taurės turnyrų istorija)

Portugalijos futbolo klubai
PSV Eindhoven

Eindhoveno PSV – Nyderlandų futbolo klubas iš Eindhoveno. Turi ir kitų sporto šakų sekcijas.

Istorija 

Sporto klubas įkurtas Philips kompanijos darbuotojams 1913 m. rugpjūčio 31 d., vėliau išsivystė profesionalus futbolo klubas.

2021–2022 m. sezone rungtyniavo Eredivisie. Liko antroje vietoje.

Apranga 
 Sportinės aprangos pokyčiai.
 Namuose žaidžia balta raudona juoda apranga.

Pasiekimai

Sezonai 

|}

Žymūs žaidėjai 

Klubo komandoje žaidė tokie garsūs futbolininkai kaip Ruud Gullit, Ronald Koeman, Mateja Kežman, Romário, Ronaldo, Philip Cocu, Erik Gerets, Jaap Stam, Ruud van Nistelrooy, Arjen Robben ir kiti.

Lietuviai 
 Andrius Skerla, gynėjas, (1997–2000 m.)

Išnašos

Nuorodos 

 Oficiali klubo svetainė
 SOCCERWAY
 SOFASCORE
 FLASHSCORE

Eindhoven PSV
Velingtonas

Velingtonas (,  arba Pōneke) – miestas centrinėje Naujojoje Zelandijoje, pačiame piečiausiame Šiaurinės salos pakraštyje, prie Nikolsono įlankos (Kuko sąsiaurio); šalies sostinė. 420 tūkst. gyventojų (2018). Išsidėstęs žemės ūkio regione, didelis uostas, geležinkelio mazgas, verslo ir pramonės centras. Pramoninis priemiestis – Louer Hatas. Pramonės šakos: transporto priemonių įranga, maisto apdirbimas, tekstilė, drabužiai, įrengimai, spauda ir leidyba. Miesto ekonomikai svarbūs administracinis ir turizmo sektoriai.

Velingtonas – šalies kultūros ir švietimo centras. Čia yra valstybinis archyvas, Naujosios Zelandijos nacionalinė biblioteka, Naujosios Zelandijos karališkoji draugija, Meno galerija (su šalies, Europos ir Australijos paveikslais bei skulptūromis), Nacionalinis muziejus su gamtos ir etnografiniais eksponatais, Velingtono Viktorijos universitetas (įk. 1899 m.). Yra simfoninis orkestras, opera, baletas. Miestą puošia parlamento pastatas, rotušė, anglikonų katedra.

Istorija 

Vietovę 1840 m. apgyvendino britų emigrantai. 1865 m. ji tapo Naujosios Zelandijos administraciniu centru, pakeisdama Oklandą.

Pavadinimo kilmė 

Miestą europiečiai pavadino britų kareivio ir politiko Artūro Velslio, pirmojo Velingtono grafo garbei. Salos autochtonų – maorių – kalba miestas vadinamas Te Whanganui-a-Tara ir reiškia „Didysis Taros uostas“. Kitas maorių vartojamas miesto pavadinimas – Pōneke – yra kilęs iš angliško trumpinio Port Nick (Velingtono uostas buvo vadinamas Port Nicholson).

Sostinės
Naujosios Zelandijos miestai
Kelley Aitken

Kelley Aitken – Kanados rašytojas, gimęs Vankuveryje. Rašo trumpus apsakymus. Pirmąją knygą (trumpų apsakymų rinkinį Love in a Warm Climate išleido 1998 m.).

Kanados rašytojai
Michael Gambon

Michael John Gambon (g. 1940 m. spalio 19 Dubline, Airija) – airių kilmės Jungtinės Karalystės televizijos, kino ir teatro aktorius.

Biografija 
Tėvas – inžinierius. Po Antrojo pasaulinio karo, kai Maiklui tebuvo 5 m., nusprendė prisidėti prie sugriauto Londono atstatymo ir su šeima persikėlė į Mornington Crescent rajoną šiaurės Londone. Nežinant Maiklui, tėvas pasirūpino, kad jam būtų suteikta Didžiosios Britanijos pilietybė.

Vaikystėje buvo auklėjamas pagal Romos katalikų tradicijas. Mokėsi Jėzuitų Švento Aloyzo berniukų mokykloje Somerstaune, patarnavo Šv. Mišių metu. Vėliau įstojo į Šv. Aloyzo koledžą Hornseileine, Londone, kur mokėsi kartu su Peteriu Sellersu. Neilgai pasimokęs, metė koledžą ir pradėjo mokytis mokykloje Kente, bet būdamas 15 metų, išėjo ir iš šios mokymo įstaigos, nebaigęs mokslų. Dirbo įrankininko Vickerso Armstrongo pameistriu. Būdamas 21 metų tapo kvalifikuotu inžinieriumi, ir ilgus metus dirbo šį darbą. Šis darbas paliko pėdsaką visam gyvenimui – Maiklas lig šiol aistringas senovinių ginklų, laikrodžių ir automobilių kolekcionierius.

Filmografija 
Labiausiai išgarsėjo vaidmenimis filmuose apie Harį Poterį.
 Haris Poteris ir Netikras Princas (2009)
 Haris Poteris ir Fenikso brolija (2007)
 Gerasis piemuo (2006)
 Lemties ženklas 666 (2006)
 Haris Poteris ir Ugnies taurė (2005)
 The Life Aquatic with Steve Zissou (2004)
 Layer Cake (2004)
 Sky Captain and the World of Tomorrow (2004)
 Being Julia (2004)
 Haris Poteris ir Azkabano kalinys (2004)
 Angels in America (2003) (mini serialas)
 Sylvia (2003)
 Open Range (2003)
 The Lost Prince (2003) (TV)
 Path to War (2002)
 Ali G Indahouse (2002)
 Christmas Carol: The Movie (2001) (voice)
 Gosford Park (2001)
 Perfect Strangers (2001) (TV)
 Sleepy Hollow (1999)
 The Insider (1999)
 Wives and Daughters (1999) (TV)
 Dancing at Lughnasa (1998)
 Mary Reilly (1996)
 The Browning Version (1994)
 Toys (1992)
 The Cook, The Thief, His Wife & Her Lover (1989)
 A Dry White Season (1989)
 The Rachel Papers (1989)
 The Singing Detective (1986) (miniseries)
 The Beast Must Die (1974)
 Nothing But The Night (1972)
 Othello (1965).

Apdovanojimai 
 Britanijos Imperijos ordinas.

Citatos 
„Tai buvo tarytum širdies plakimas. Kažkas manyje. Tarsi svajonė. Manau, tai svajojimas vaikystėje. Svajojantys vaikai tampa aktoriais, ar ne? " – Michael Gambon kalba apie savo filmavimosi Kings Cross geležinkelio stotyje kartu su Vienybės teatru (Unity Theatre) patirtį.

Nuorodos 
 Yahoo! Movies Maiklo Gambono tinklalapis
 Biografija – tiscali.co.uk 

Gambon, Michael
Gambon, Michael
Gambon, Michael
Bebruliškė (Marijampolė)

Bebruliškė – kaimas Marijampolės savivaldybės šiaurinėje dalyje.

Gyventojai

Šaltiniai 

Marijampolės savivaldybės gyvenvietės
Būdos (Naujoji Ūta)

Būdos – kaimas Prienų rajono savivaldybėje. Kaimą supa Ivoniškio miškas.

Istorija 

1959 m. šiame kaime gyveno 5 šeimos – 25 gyventojai. Kaimas niekada nebuvo elektrifikuotas, todėl jaunimas į jį nesugrįžo, o senieji gyventojai išmirė. 2007 m. jame gyveno vienintelis 80-metis gyventojas Vincas Krupavičius. Visa kaimo teritorija baigiama apsodinti ąžuolais, uosiais ir kitokiais medžiais. 2012 m. kovo 9 d. numirė paskutinis šio kaimo gyventojas.

Partizanų kapavietė 
Pietvakarių kryptimi nuo kaimo miške yra Lietuvos partizanų kapai (Naujosios Ūtos girininkija, Balbieriškio giria, 54 kvartalas, 30 sklypas). Kryžius, pastatytas 2000 m. šalia šioje vietoje buvusio bunkerio, 1945 m. kovo 7 d. žuvusių Dainavos apygardos Dzūkų rinktinės partizanų atminimui. Čia žuvo:
 Leonas Junelis iš Šeštokų
 Antanas Blaškevičius iš Makrickų k., Gudelių valsčius
 Juozas Kapčinskas iš Rudėnų k.
 Antanas Kreivėnas, Petro, iš Makrickų k., Gudelių valsčius
 Antanas Kuncevičius iš Daugirdų k., Gudelių valsčius (1924–1946)
 Antanas Šalčius, Petro – Žaibas iš Rudėnų k., Gudelių valsčius
 Petras Šalčius, Petro, iš Rudėnų k., Gudelių valsčius
 Stasys Šyvokas iš Balbieriškio
 Vincas Žukauskas-Agrastas, Radastas, iš Vaivos k., Prienų rajonas

Gyventojai

Šaltiniai 

 V. Juodsnukis. „Suvalkijos partizanų takais“, I ir II d.
 Aldona Vilutienė, Justinas Sajauskas. „Ištark mano vardą“. Spaustuvė Džiugas, Vilnius. 1999 m.
 Antanina Garmutė. „Išėjo broliai“, 1990 m.

Prienų rajono savivaldybės gyvenvietės
Būda (Trakai)

Būda – kaimas Trakų rajono savivaldybėje, 10 km nuo Kariotiškių.

Įrengtas „Tūkstantmečio ženklų takas – Angelų kalva“.

Gyventojai

Šaltiniai 

Trakų rajono savivaldybės gyvenvietės
Gudeliai (Biržai)

Gudeliai – kaimas Biržų rajono savivaldybės rytuose, 2 km į pietryčius nuo Papilio, prie Rovėjos upelio. Rašytojo Kazio Binkio (1893–1942) gimtinė.

Gyventojai

Šaltiniai 

Biržų rajono savivaldybės gyvenvietės
Gudeliai (Pakražantis)

Gudeliai – kaimas Kelmės rajono savivaldybėje, Pakražančio seniūnijoje, 2 km į šiaurės vakarus nuo Stulgių. Kaimo pašonėje, Ančios kairiajame krante stūkso Gudelių piliakalnis.

Gyventojai

Išnašos 

Kelmės rajono savivaldybės gyvenvietės
Gudeliai (Tytuvėnai)

Gudeliai – kaimas Kelmės rajono savivaldybėje, 8 km nuo Kiaunorių.

Gyventojai

Išnašos 

Kelmės rajono savivaldybės gyvenvietės
Gudeliai (Lazdijai)

Gudeliai – kaimas Lazdijų rajono savivaldybėje, 8 km į šiaurės vakarus nuo Veisiejų, prie kelio .

Istorija 
XIX a. pab. kaimas pateko į Seinų apskrities Veisiejų valsčių ir parapiją.

Gyventojai

Šaltiniai 

Lazdijų rajono savivaldybės gyvenvietės
Gudeliai (Molėtai)

Gudeliai – kaimas Molėtų rajono savivaldybėje, 4 km į šiaurės rytus nuo Suginčių prie Kuktiškių-Molėtų vieškelio.

Rytine kaimo dalimi anksčiau tekėjo Gudelių upelė (numelioruota). Kaime buvo Zopės raistelis, kur pagal padavimą 1834 m. Zopę prarijusi žemė (Zopė – lenk. Zap – Liliškių dvaro ponas XVIII a. II pusėje). Taip pat kaime yra buvę akmenys, vadinami Žmogaus Pėdas. Kaimo vardas kilęs iš asmenvardžio Gudelis.

Istorija 

1554 m. Balninkų seniūnijos inventoriuje Gudelių vietoje buvęs Monviniškio vienkiemis, kuriame gyvenęs Monvinas. Pirmąkart dabartinis vardas užrašytas Molėtų krikšto metrikų knygoje Nr. 1 (4 p.) de Gudeliu (1684). XVIII a. priklausė Toliejų seniūnijai, XIX a. – Čivylių valstybiam dvarui. 1765 m. Gudelių vienkiemyje gyveno Juozapas Žala ir Tomas Steiba. 1869 m. Čivylių valstybinio dvaro nausėdija. Vietos gyventojų liudijimu, po baudžiavos panaikinimo į Gudelius nuo Alantos atsikėlė Maigių, Rukšių ir Leišių šeimos, kurių palikuonys vėliau sudarė kaimo gyventojų pagrindą. 1923 12 ūkių 74 gyv. Iki 1927 m. kaimas išsikirstytas vienkiemiais. Iki 1927 m. Gudeliai priklausė Kuktiškių, po to Suginčių parapijai. Pokario metais Gudeliuose nugriautas Andriaus Rukšio kryžius, atstatytas apie 1990 m.
Iš Gudelių yra kilęs kunigas Maigys.

Gyventojai

Šaltiniai 

Molėtų rajono savivaldybės gyvenvietės
Gudeliai I

Gudeliai I – kaimas Panevėžio rajono savivaldybėje, 2 km į vakarus nuo Ramygalos, prie Lieležerio.

Gyventojai 

 Žymūs žmonės 
 Gudeliuose 1870 m. vasario 1 d. gimė Lietuvos kunigas, JAV lietuvių visuomenės veikėjas Antanas Kaupas. Kaime taip pat gimė jo sesuo, Lietuvos katalikų vienuolė Marija Kazimiera Kaupaitė ir brolis, Lietuvos politinis bei visuomenės veikėjas Julius Kaupas.

Šaltiniai 

Panevėžio rajono savivaldybės gyvenvietės
Gudeliai (Dieveniškės)

Gudeliai – gatvinis kaimas Šalčininkų rajono savivaldybės pietryčiuose, Dieveniškių istoriniame regioniniame parke. Šiauriniu pakraščiu teka Gauja, pietuose eina siena su Baltarusija.

Gyventojai

Šaltiniai 

Šalčininkų rajono savivaldybės gyvenvietės
Gudeliai (Gerviškės)

Gudeliai – kaimas Šalčininkų rajono savivaldybėje, 3 km nuo Didžiųjų Sėlų, prie Visinčios upės.

Gyventojai

Šaltiniai 

Šalčininkų rajono savivaldybės gyvenvietės
Gudeliai (Pajevonys)

Gudeliai – kaimas Vilkaviškio rajono savivaldybėje, 3 km nuo Kunigiškių, prie kelio .

Gyventojai

Šaltiniai 

Vilkaviškio rajono savivaldybės gyvenvietės
Gudeliai (Zarasai)

Gudeliai – kaimas Zarasų rajono savivaldybėje, Zarasų seniūnijoje, 5 km į šiaurę nuo Degučių. Šalia kaimo eina Zarasų-Antalieptės kelias. Rytuose telkšo Izito ir Izitėlio ežerai, vakaruose dunkso pelkėtas Krakynės miškas.

Gyventojai

Šaltiniai 

Zarasų rajono savivaldybės gyvenvietės
Igliškėliai (kaimas)

Igliškėliai – kaimas Marijampolės savivaldybėje, prie Igliškėlių miestelio.

Gyventojai

Išnašos 

Marijampolės savivaldybės gyvenvietės
Patašinė (Prienai)

Patašinė – kaimas Prienų rajono savivaldybės šiaurės vakarinėje dalyje, 5 km į pietvakarius nuo Veiverių.

Gyventojai

Šaltiniai 

Prienų rajono savivaldybės gyvenvietės
Trakiškiai (Raseiniai)

Trakiškiai – kaimas Raseinių rajono savivaldybėje, Viduklės seniūnijoje, tarp Viduklės ir jos gel. stoties.

Gyventojai

Šaltiniai 

Raseinių rajono savivaldybės gyvenvietės
Lekėčiai (kaimas)

Lekėčiai – kaimas Šakių rajono savivaldybėje, supantis Lekėčių miestelį iš vakarų, pietų ir šiaurės pusės. Kaimą supa miškai, teka Liekė su Liekaičiu (ant jo sudarytas nedidelis tvenkinys). Eina plentas , prie jo įrengta degalinė. Pietinėje dalyje („Lekėčių Paryžiuje“) yra paminklinis kryžius iš čia kilusiai poetei Gražinai Tulauskaitei.

Gyventojai

Šaltiniai 

Šakių rajono savivaldybės gyvenvietės
Lukšiai (Jonava)

Lukšiai – kaimas Jonavos rajono savivaldybėje, prie kelio . Yra veikiančios kapinės, koplyčia su laidojimo rūsiu.

Gyventojai

Šaltiniai 

Jonavos rajono savivaldybės gyvenvietės
Lukšiai (Jurbarkas)

Lukšiai – kaimas Jurbarko rajono savivaldybėje, 7 km į šiaurę nuo Jurbarko. Kaimas įsikūręs 3 km į rytus nuo kelio , kairiajame Antvardės krante, prie jos ir intako santakos, netoli kaimo į tą intaką įteka dar vienas upelis (bevardis).

Gyventojai

Žymūs žmonės 
 Lukšiuose 1892 m. balandžio 4 d. gimė Lietuvos pedagogas, rašytojas Antanas Giedraitis-Giedrius.

Šaltiniai 

Jurbarko rajono savivaldybės gyvenvietės
Lukšiai (Kužiai)

Lukšiai – kaimas Šiaulių rajono savivaldybėje, prie kelio , 5 km nuo Šiaulių. Seniūnaitijos centras.

Gyventojai

Šaltiniai 

Šiaulių rajono savivaldybės gyvenvietės
Sintautai (kaimas)

Sintautai – kaimas Šakių rajono savivaldybėje, greta Sintautų miestelio, prie kelio .

Gyventojai

Išnašos 

Šakių rajono savivaldybės gyvenvietės
Žvirgždaičiai (Vilkaviškis)

Žvirgždaičiai – kaimas Vilkaviškio rajono savivaldybėje, prie kelio Gižai–Šunskai. Pro kaimą teka Juodupis, šiaurėje teka Žvirgždė.

Gyventojai

Išnašos 

Vilkaviškio rajono savivaldybės gyvenvietės
Kiduliai (Klaipėda)

Kiduliai – kaimas Klaipėdos rajono savivaldybėje. Priklauso Veiviržėnų seniūnijai, Šalpėnų seniūnaitijai.

Geografija 
Kaimas yra 7 km į šiaurės rytus nuo Švėkšnos, 7 km nuo Judrėnų, 3 km nuo Šalpėnų ir 10 km nuo Veiviržėnų. Ribojasi su Vainotiškės, Jonikaičių, Kelvėtų kaimais.Iš rytų prieina Kelvėtų miškas, vakariniu pakraščiu teka Judrė (deš. Graumenos intakas).

Istorija 
1644 m. Švėkšnos dvaro inventoriuje įrašyta pusė tarnystės Kidulių () Matutaičio vaitystėje (), gyveno 4 šeimos. 1695 m. – „pull sluzby Kidulow“ Augilovo vaitystėje (). 1737 m. Švėkšnos bažnyčios katalikų registracijos knygoje įrašytos 3 šeimos, kuriose gyveno 17 žmonių. 1827 m., po Švėkšnos dvaro padalijimo minimas Kidulių kaimas. Jame gyveno 3 šeimos: 24 žmonės ir 9 vaikai. 1846 m. bažnyčios sudarytame sąraše jau minimos 4 šeimos, kuriose gyveno 39 žmonės. 1923 m. kaime buvo 9 ūkiai, kuriuose buvo 64 gyventojai. Iki 1950 m. kaimas priklausė Švėkšnos valsčiui, vėliau – Šalpėnų, Judrėnų, Veiviržėnų apylinkėm. Nuo 1995 metų priklauso performuotai Veiviržėnų seniūnijai. 1965 m., įvykdžius žemių melioracijos projektus, kaimo beveik neliko. 2001 m. gyveno 2 gyventojai. 2011 m. surašymo duomenimis gyventojų nebėra.

Gyventojai 

Kaimo pavadinimas kilęs iš pavardės Kidulis.

Paveldas 
Lietuvos Respublikos kultūros paveldo registre įrašytos jau nebeveikiančios Kidulių senosios kapinės (kodas ).

Literatūra 
 Kazys Rėbžda. Šalpėnai. Kaunas: UAB Lisaura, 2015.

Šaltiniai 

Klaipėdos rajono savivaldybės gyvenvietės
Avril Lavigne

Avril Ramona Lavigne (g. 1984 m. rugsėjo 27 d.) – Kanados roko atlikėja, dainų rašytoja ir aktorė.

Biografija 
Avril Lavigne gimė 1984 m. rugsėjo 27 d. Bilivailo mieste (Kanada).

Avril Lavigne albumai „Let Go“ (2002 m.), „Under My Skin" (2004 m.) ir „The Best Damn Thing" (2007 m.) yra tapusios topų lyderėmis JAV, Kanadoje bei kitose šalyse.

Atlikėja nuolat keičia įvaizdį: pagarsėjo pankiška išvaizda, vėliau pakeitė stilių – tapo moteriškesnė ir rafinuotesnė.

Nors jos pavardė prancūziška, ji prancūzų kalbos nemoka. Be to, jos vardas yra tariamas angliška, o ne prancūziška maniera. „Lavigne“ išvertus iš prancūzų kalbos reiškia „vynuogyną“, o „Avril" – balandį.

Diskografija

Albumai

Turai

Singlai

Filmografija

Drabužių linija 
Avril yra sukūrusi drabužių liniją „Abbey Dawn“, kurią gamina „Kohl’s“ įmonė, valdanti universalinių parduotuvių tinklą.

Nuorodos 

 Oficiali svetainė
 

Kanados roko atlikėjai
Kanados muzikai
Google Video

Google Video – nemokama Google paslauga, kuri leidžia kiekvienam įkelti video klipus į Google serverius, šitaip ją padarant nemokamai prienamą arba apmokestintą per Google Video parduotuvę. Naudotojai gali naršyti ir peržiūrėti filmus tiesiogiai Google Video svetainėje arba parsisiųti failus ir juos pateikti savo asmeninėje svetainėje.

Panašias paslaugas taip pat siūlo YouTube, iFilm, MetaCafe ir IFC Medialab.

Turinys 
Nepaisant to, kad Google Video oficialiai vis dar bandomosios versijos (beta) stadijoje, jos kolekcijoje jau yra milžiniškas nemokamų video filmų ir klipų archyvas. Archyvą sudaro mėgėjiški filmai (klipai), internetiniai video klipai, reklamos, ir kino filmų anonsai, taip pat siūloma platinti komercinę profesionalią vaizdinę medžiagą, pavyzdžiui, televizinį turinį ir komercinius filmus.

Įvairios daugialypės terpės kompanijos siūlo savo apmokestintą produkciją Google Video, įskaitant CBS programas, NBA muzikinius klipus ir nepriklausomus filmus. Nuo pat pradžių daugelis transliuotojų (tokių kaip ABC, NBC, CNN) siūlė savo programas Google Video svetainėje nemokamam internetiniam transliavimui. Be to, JAV Nacionalinis Archyvas naudoja Google Video istorinių filmų  paviešinimui internete.

Šaltiniai

Nuorodos 
 Google Video (Oficialus puslapis)
 Google Video Top100 (Oficialus populiariausių video reitingas)
 Oficialus Google Video „blogas“

Google
Komodo varanas

Komodo varanas (Varanus komodoensis) –  varanų (Varanidae) šeimos roplys.

Tai didžiausia šiuo metu Žemėje gyvenanti driežų rūšis, kuri kai kuriais atvejais užauga iki 3 m ilgio. Laisvėje gyvenantys Komodo varanai paprastai sveria ~70 kg. Didžiausias užfiksuotas laukinio šios rūšies atstovo ilgis – 3,13 m, o svoris – 166 kg (į šį skaičių įeina ir nesuvirškintas maistas). Neįprastas šių driežų dydis priskiriamas salų gigantizmo fenomenui, nes tose salose, kur paplitę Komodo varanai, nėra jokių kitų plėšriųjų gyvūnų, kurie priklausytų panašioms ekologinėms nišoms. 

Vis dėlto naujausi tyrimai verčia manyti, kad šių driežų dydį galima geriau paaiškinti, laikant juos reliktine ypač didelių varanų šeimos driežų populiacija. Tokie varanai kadaise buvo paplitę Indonezijoje bei Australijoje, bet didžioji jų dalis, kaip ir kita megafauna, išnyko besibaigiant pleistocenui. Australijoje buvo rasta į V. komodoensis labai panašių fosilijų, kurios datuojamos laikotarpiu prieš daugiau nei 3,8 mln. metų. Floreso salos varanų kūno dydis nepakito per paskutinius 900 000 metų – „laikotarpį, kuriam būdingi dideli faunos pokyčiai, salos megafaunos išnykimas bei ankstyvųjų hominidų atvykimas prieš 880 000 metų“.

Paplitęs Indonezijoje, Sundos salyne (ypač Komodo saloje). Minta dvėseliena, įvairiais ropliais, paukščiais ir jų kiaušiniais, žinduoliais (tarp jų ir stambiais, pvz., šernais, elniais). 

Gyvena savanose, prie vandens telkinių. Retas, labai saugomas.

Šaltiniai 

Driežai
Manometras

Manometras - prietaisas slėgiui matuoti.

Manometrai būna dviejų rūšių: skysčio ir deformaciniai.

Skysčio manometras 

Skysčio manometras yra U formos vamzdelis, pripiltas skysčio. Abiejuose vamzdelio šakose skysčio lygis vienodas, kai slėgis vienoje pusėje pasikeičia, skysčio lygis vamzdelio šakose tampa ne vienodas Kuo didesnis slėgis, tuo jis skystį veikia didesne jėga ir tuo aukščiau pakyla skystis vamzdelyje. Slėgio sukurta jėga lygi pakelto skysčio svoriui.

Deformacinis manometras

Membraninis manometras 
Membraniniame manometre slėgis išlenkia membraną, esančią tarp tūrio, kuriame matuojamas slėgis ir lyginamojo tūrio, kuriame slėgis laikomas pastoviu (pavyzdžiui, tarp garo katilo ir aplinkos oro).

Bordono prietaisas 

Bordono manometro veikimo principas yra toks: dujos pakliūna į išlenktą vamzdelį. Nuo slėgio vamzdelis truputį išsitiesia. Vamzdelio galas sujungiamas su rodykle. Kuo slėgis vamzdelyje didesnis, tuo jis labiau išsitiesia ir labiau pasuka rodyklę. Tokie manometrai gali išmatuoti slėgį iki 1000 MPa. Šį prietaisą 1849 m. užpatentavo Eugene Bordonas.

Aneroidas 

Aneroidas skirtas matuoti mažesniems slėgiams, kur išlenkto vamzdelio jautrumas nepakankamas. Jo daviklis yra kintamo tūrio dėžutė. Vienas dėžutės matmenų (pateikiama pavyzdyje aukštis) kinta priklausomai nuo slėgio. Aneroidai dažnai taikomi aukščiui virš jūros lygio matuoti pagal mažėjantį atmosferos slėgį (aviacijoje ir alpinizme).

Matavimo prietaisai
Laboratorinė technika
Kabardinų kalba

Kabardinų kalba – kaukaziečių kalbų šeima, gimininga abchazų ir adygėjų kalboms. Vartoja čerkesai.

Abchazų-adygų kalbos
Gruzinai

Gruzinai ( = kartvelebi, siūlomas naujadaras: kartvelai, sakartveliečiai) – pietų Kaukazo tauta, gyvenanti Gruzijoje. Dauguma gruzinų yra krikščionys ir priklauso senai Gruzijos stačiatikių bažnyčiai. Apsikrikštijusi IV a. (327 m.) Gruzija yra antroji krikščioniška valstybė istorijoje.

Dėl strateginės padėties tarp Rytų ir Vakarų gruzinus veikė daugybė civilizacijų. Jie įpynė kitų kultūrų elementus į savo tradicijas ir sukūrė savitą turtingą kultūrą, kuri ypač klestėjo viduramžiais. Gruzijos šaknys buvo senovės genčių sąjungoje, bet XI a. pradžioje išsivystė struktūrizuota feodalinė sistema ir susikūrė vieninga karalystė, dominavusi Kaukaze iki mongolų įsiveržimo XIII a. Esant kaimyninių imperijų grėsmei ir vidiniams neramumams gruzinai išliko daugiau ar mažiau nepriklausomi iki Rusijos aneksijos XIX a. ir atgavo nepriklausomybę nuo Tarybų Sąjungos 1991 m.

Žymūs gruzinai 
 Kakha Kaladze, futbolininkas.
 Merab Mamardashvili, filosofas.
 Valery Meladze, dainininkas.
 Katie Melua, dainininkė.
 Natalia Nasaridze, lankininkė.
 Ilia Chavchavadze, rašytojas.
 Vazha-Pshavela, rašytojas.
 Šota Rustavelis, rašytojas.
 Josifas Stalinas, Sovietų Sąjungos lyderis.
 Tornikė Šengelija, krepšininkas.
Eduardas Ševardnadzė, buvęs Gruzijos prezidentas.

Išnašos 

Kartvelai
Gruzijos tautos
Neuroestetika

Neuroestetika – tarpdisciplininių tyrimų sritis, tirianti neurobiologinius grožio pajautimo pagrindus.

Vienas pirmųjų tyrinėtojų Ernst Haeckel (1834-1919) jau XIX a. pabaigoje teigė, kad grožio pajautimas yra sąlygojamas „estetinių neuronų“.

Peizažo grožio suvokimas priklauso nuo didžiųjų smegenų pusrutulių neuronų fiziologinių funkcijų. Tai, ar kas nors yra žmogaus laikoma gražiu ar bjauriu dalyku, priklauso nuo nervų sistemos ypatumų, itin daug lemia įgimti dalykai; toliau estetinius pojūčius gali lemti individualios ir kultūrinės patirties perėmimo ir mokymosi procesai.

Dabartis 
Yra rengiamos tarptautinės neuroestetikos konferencijos.
 
Londone veikia Neuroestetikos institutas, direktorius – Semir Zeki.

Pasak Jean-Pierre Changeux, mokslas identifikuojasi ne su protu, o kultūra – ne su malonumais, tačiau nėra mokslo be malonumo ir nėra meno be proto.“

Literatūra 
Jean-Pierre Changeux. L’homme neuronal (Neuroninis žmogus: kaip funkcionuoja siela – naujų smegenų tyrimų atradimai).

Nuorodos 

 VI. Neuroestetikos konferencija, 2007  
 Neuroestetikos institutas 
 Hekelio mintys neuroestetikos tema  

Estet
Estetika
Rūro sritis

Rūro sritis – pati didžiausia aglomeracija Vokietijoje.

Joje gyvena 5,3 mln. žmonių. Teritorijos dydis – 4435 km².

Rūro sritis yra metropolinio regiono Rhein-Ruhr (10.000 km² gyvena 10.233.678 žm.) dalis.

Nuorodos 

 Regionalverband Ruhrgebiet Regioninė bendrija
 Regionalkunde Ruhrgebiet Regiono pažintinis tinklalapis
 Route Industriekultur  Pramonės kultūra

Vokietijos istoriniai regionai
Pajamos

Pajamos – namų ūkio įplaukos.

Pajamos yra įvairių statistinių bei ekonominių tyrimų kriterijus.

Ekonomikoje pagal pajamų dydį gyventojai skirstomi į kelias kategorijas. Pajamos yra stratifikacijos pagrindas.

Mokesčių teisė
Pajamos
Pinigai
Airijos demografija

Airijoje žmonės gyveno jau prieš 9000 metų. Pastarąjį 1000 metų didžiulę įtaką padarė vikingai ir normanai, kurie įkūrė keletą uostų. Tačiau didžioji dalis (apie 80 proc.) Airijos gyventojų kildinami iš žmonių, atsikėlusių čia gyventi iškarto po ledynmečio.

Dabartinė situacija 
Po Europos Sąjungos išsiplėtimo 2004 m. gegužės 1 d., Airijoje gyvena 0,88 proc. visų Europos Sąjungos gyventojų. Pagal gyventojų skaičių Airija yra 18-oje vietoje tarp ES šalių, o už ją mažiau gyventojų turi tik Lietuva (3,61 mln. gyventojų), Latvija (2,39 mln.), Slovėnija (1,93 mln.), Estija (1,42 mln.), Kipras (0,86 mln.), Liuksemburgas ir Malta.

Religija 
Didžioji dalis gyventojų yra Romos Katalikai (apie 90 proc. Airijos Respublikos gyventojų), likę daugiausiai protestantai.

Gyventojų pasiskirtsymas 

Didžioji dalis Airijos gyventojų gyvena miestuose. Daugiausiai – Dubline (1 661 185 gyv.). Tankiausiai apgyvendinta šalies dalis yra apie Dubliną ir kitus didžiuosius miestus. Rečiausiai apgyvendinta šalies vakarinė pakrantė.

Naujieji imigrantai 
Į Airiją kasmet atvyksta keliasdešimt tūkstančių naujų gyventojų. Daugiausia tai – Afrikos ir naujųjų ES šalių piliečiai. Daugiausia atvyksta Nigerijos, Lenkijos, Lietuvos ir Latvijos piliečiai. Dauguma jų apsistoja didžiuosiuose miestuose, tačiau pastaruoju metu pastebima tendencija, kad vis daugiau jų ima apsigyventi ir mažesniuose miesteliuose bei kaimuose, kur dirba daugiausiai žemės ūkio darbus.

Tautinė sudėtis

Duomenys iš CŽV pasaulio faktų knygos 

Struktūra pagal amžių:
0-14 m.: 20,9 %
15-64 m.: 67,1 %
65 m. ir vyresni: 12 % (2009 m. apsk.)
 
Amžiaus mediana:
bendra: 35 m.
vyrų: 34,2 m.
moterų: 35,7 m. (2009 m. apsk.)

Metinis populiacijos prieaugis: 1,12 % (2009 m. apsk.)

Gimstamumas: 14,23 gimimų/1000 gyv. per metus (2009 m. apsk.)

Mirtingumas: 7,77 mirčių/1000 gyv. per metus (2008 m. apsk.)

Migracijos indeksas (per metus imigravusių į šalį ir emigravusių iš šalies žmonių skirtumas): 4,71 migranto/1000 gyv. (2009 m. apsk.)

Kūdikių mirtingumas per pirmuosius gyvenimo metus: 5,05 mirusiųjų/1000 gimimų (2009 apsk.)

Vidutinė gyvenimo trukmė:
bendra: 78,24 m.
vyrų: 75,6 m.
moterų: 81,06 m. (2009 apsk.) 

Vyresnių nei 15 metų žmonių raštingumas:
bendras: 99 %
vyrų: 99 %
moterų: 99 % (2003 m. apsk.)

Šaltiniai

Taip pat skaitykite 
Sąrašas:Airijos miestai

Airija
Valstybių demografija
FC København

Kopenhagos FC – Danijos futbolo klubas, įkurtas 1992 m. susijungus dviem Kopenhagos futbolo klubams. Žaidžia Danijos Superlygoje.

Istorija 

Kopenhagoje pirmasis futbolo klubas įkurtas 1876 m. – Kjøbenhavns Boldklub, tai seniausias žemyninės Europos futbolo klubas. Šis klubas 1992 m. susijungė su 1903 m. įkurtu Boldklubben 1903 klubu, sudarant naują „København“ klubą. Naujasis klubas perėmė B1903 klubo licenciją, o pirminiai 2 klubai laikomi antrinėmis FC komandomis.

Jau pirmąjį sezoną naujasis klubas laimėjo Danijos čempionatą, Intertoto taurės varžybose grupėje užėmė pirmąją vietą ir iškovojo teisę dalyvauti UEFA taurės varžybose. Kitais metais klubas pateko į UEFA Čempionų lygos atrankos varžybas, o lygoje užėmė antrąją vietą. 1995 metais komanda laimėjo pirmąją Danijos taurę, bet kitą sezoną komanda sužaidė labai nesėkmingai tiek lygoje, tiek Danijos bei UEFA taurių varžybose. 1997 metais lygoje vėl užimta tik 7 vieta, tačiau iškovota Danijos taurė. 1998 metais FC København vėl pateko į Danijos taurės finalą, kur pralošė Brøndby, o lygoje užimta trečioji vieta. 1998-1999 metų sezone lygoje užimta tik 7 vieta, kitą sezoną – 8 vieta.

2001 metais komanda antrą kartą laimėjo Danijos čempionatą. Kitą sezoną komanda iškopė į trečiąjį Čempionų lygos etapą, kur nusileido SS Lazio, bei į trečiąjį UEFA taurės etapą, kur nusileido Dortmundo „Borussia“ klubui, lygoje dėl prastesnio įvarčių santykio užimta tik 2 vieta. 2003, 2004 ir 2006 metais København vėl triumfavo Danijos Superlygoje bei pergalingai dalyvavo pirmuose dviejose Royal League sezonuose.

2006 m. Čempionų lygos antrame atrankiniame etape bendru rezultatu 4:2 nugalėjo Suomijos MyPa klubą (2:0 namie; 2:2 išvykoje), trečiame atrankiniame etape susitiko su Amsterdamo „Ajax“, namuose pralošė olandų komandai 1:2, tačiau svečiuose laimėjo 2:0 ir pateko į grupių varžybas, kur tapo mažiausią UEFA koeficientą tarp 32 komandų turinčia komanda. Grupių varžybose iškovojo po vieną pergalę prieš „Manchester United“ ir Glazgo „Celtic“, vieną kartą sužaidė lygiosiomis su Lisabonos „Benfica“ bei patyrė tris pralaimėjimus. Surinkusi tiek pat taškų kaip ir „Benfica“, Kopenhagos komanda užėmė 4 vietą ir iš tolimesnių varžybų iškrito.

Pasiekimai 

 s laimėtojas (1996 m.)
 s finalininkas (2005, 2006 m.)
 Royal League laimėtojas (2005, 2006 m.)

Sezonai

Danijos varžybos 

|}

Sudėtis 

2020 m. sausio 23 d.

Lietuviai 
 Algimantas Briaunis, 1996
 Donatas Vencevičius, saugas 1999–2002

Šaltiniai

Nuorodos 
 Oficiali klubo svetainė
 facebook paskyra
 SOCCERWAY
 SOFASCORE
 FLASHSCORE
 Transfermarkt
 Globalsportsarchive

Kobenhavn FC
Kopenhaga
Nasdaq Vilnius

„Nasdaq Vilnius“ (iki 2015 m. – Nasdaq OMX Vilnius) – vienintelė reguliuojama biržos operatorė Lietuvoje, teikianti prekybos, listingo ir informacijos paslaugas. Ją valdo JAV VP biržų operatorė „Nasdaq“. „Nasdaq Vilnius“ kartu su „Nasdaq Riga“, „Nasdaq Tallinn“ sudaro bendrą „Nasdaq Baltic“ rinką. 2017 m. „Nasdaq“ Šiaurės šalių ir Pabaltijo biržų apyvarta siekė 704 mln. eurų, „Nasdaq Baltic“ – 259 mln. eurų, „Nasdaq Vilnius“ – 86 mln. eurų.

Organizuoja ir plėtoja Lietuvos vertybinių popierių rinką, sudarant palankiausias sąlygas emitentams, investuotojams ir finansų tarpininkams efektyviai naudotis kapitalo rinkos teikiamomis galimybėmis.

„Nasdaq Vilnius“ – savireguliuojanti institucija, leidžianti taisykles ir kitus teisės aktus, reglamentuojančius prekybos biržoje tvarką. Veiklą prižiūri Lietuvos Respublikos vertybinių popierių komisija.

Istorija 
 1993 m. įkurta kaip Nacionalinė vertybinių popierių birža (NVPB).

 2004 m. OMX AB įsigijo 44,3 proc. AB „Nacionalinės vertybinių popierių biržos“ ir 32 proc. AB „Lietuvos centrinio vertybinių popierių depozitoriumo“ akcijų. Pradėtas skaičiuoti bendras Baltijos biržų indeksas. 
 2004 m. Nacionalinė vertybinių popierių birža (NVPB) pakeitė pavadinimą į Vilniaus vertybinių popierių birža (VVPB).

 2008 m. tapo Nasdaq OMX Vilnius, kai Nasdaq, viena didžiausių JAV ir pasaulio vertybinių popierių biržų susijungė su Švedijos OMX AB, valdančia 7 vertybinių popierių biržas Skandinavijoje ir Baltijos šalyse.
 Nuo 2010 m. – prekybos valiuta pakeista iš litų į eurus.

 Nuo 2015 m., Nasdaq OMX Group pakeitus pavadinimą į Nasdaq, žinoma kaip Nasdaq Vilnius.

Bendrovės 
Nasdaq Vilnius reguliuojamoje rinkoje 2018 m. gegužės mėn. 15 d. listingavosi 30 akcinės bendrovės, bendra rinkos kapitalizacija buvo 3,9 milijardo eurų. Nasdaq Baltic – 82 bendrovės, su 7,8 mlrd. eurų rinkos kapitalizacija.

Prekybos laikas 
Prekyba vertybiniais popieriais vyksta darbo dienomis 10:00 - 16:00.

Akcijų indeksas 
 OMX Vilnius

Nuorodos 
 Nasdaq Baltic

Šaltiniai 

Vilnius
Lietuvos įmonės
Vilnius
Trasa Buenos Aires

Buenos Aires trasa – Formulės 1 trasa, pastatyta 1951 m. spalio 17 d. kai prezidentas Chuanas Peronas (Peron) buvo valdžioje, o atidaryta 1962 m. kovo 9 d. Pirmosis F1 GP čia įvyko 1953-iais.
Trasoje buvo lenktyniaujama 1953 (trasos ilgis 3912 m); 1954-58 ir 1960 (3912 m); 1972-73 (3345 m); 1974-75, 1977-81 (5968 m); 1995-98 (4259 m).

Statistika

Adresas 
D'Port Motor Tercer Milenio S.A.
Avenida General Paz y Avenida Julia A. Roca
1439 Buenos Aires
Argentina

Nuorodos 
 www.f1db.com  
 www.f-1.lt (liet. k.)
 f1fanas.lt  (liet. k.)

Formulės 1 trasos
Argentinos sporto statiniai
Trasa Adelaide

Adelaide trasa – Formulės 1 trasa, sukurta 1985 metais Adelaidėje specialiai Australijos GP. Trasa eina miesto gatvėmis. Viena iš nedaugelio miesto tipo trasų Formulėje 1. Pasižymi ilga tiesiąją, einančia Viktorijos parko teritorijoje, ir daugeliu 90 laipsnių posūkių miesto gatvių dalyje. 1996 metais Grand Prix persikėlus į kita Australijos miestą, trasa buvo rekonstruota į mažesnę (3220 m), kurioje nuo 2002 metų vyksta V8 serijos lenktynės.

Statistika

Adresas 
Panoz Motorsport Australia Pty Ltd
Ground Floor
186 Pulteney St
Adelaide
South Australia 5000

Nuorodos 
 www.f1db.com  
 www.f-1.lt (liet. k.)

Formulės 1 trasos
Australijos sportas
Trasa Albert Park

Albert Park – Formulės 1 trasa, esanti Melburne.
Grand Prix persikėlė į Melburno Albert Park trasą 1996 metais, pasibaigus FIA kontraktui su Adelaide trasa.

Istorija 
Trasa, kaip ir Monako trasa yra laikinas statinys. Ji sudaroma iš Albert parke esančių takų ir keliukų. Pirmosios lenktynės buvo organizuotos šeštame dešimtmetyje, bet nebuvo įtrauktos į F1 Grand Prix sąrašą. Nuo 1985 m. rengiamos Australijos Grand Prix Adelaide trasoje. Pasibaigus FIA kontraktui su šia trasa, 1996 m. Grand Prix persikėlė į Melburną. Šioje trasoje dažniausiai atidaromas Formulės 1 sezonas.

Charakteristikos 
Trasa yra greita, nereikalaujanti ypatingos aerodinamikos įrangos. Kaip ir kiekvienoje ne stacionarioje trasoje, kelio danga yra gana dulkėta ir nešvari. Vykstant lenktynių savaitgaliui, danga nuo važiuojančių bolidų švarėja ir kas kart gerėja ratų sukibimas su trasa. Vieno rato apvažiavimo laikas labai priklauso nuo bolido svorio. Paskaičiuota, kad su 10 kg papildomo svorio, lenktynininkas gali prarasti iki 0.4 s viename rate. Lenktynėms reikalingas patikimas variklis, nes jo darbas apkraunamas apie 60 % trasos vieno rato ilgio. Paprastai lenktyniu metu naudojama dviejų sustojimų strategiją.

Statistika

Adresas 
Albert Park
220 Albert Road
South Melbourne
Australia

Nuorodos 
 www.f1db.com  
 Trasos vaizdas iš palydovo (Google).
 www.f-1.lt (liet. k.)

Formulės 1 trasos
Australijos sportas
Gražiškiai (Kupiškis)

Gražiškiai – kaimas Kupiškio rajono savivaldybėje, 13 km nuo Subačiaus.

Gyventojai

Šaltiniai 

Kupiškio rajono savivaldybės gyvenvietės